Nafarroako Parlamentuko Mahaiak, 2019ko irailaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Pirinioetako hartz-populazioaren gaineko Piros LIFE nazioarteko foroari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 30ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Landa Garapeneko eta Ingurumeneko Departamentuak idatziz erantzun dezan:

Parlamentari naizen honek honako hau jakin nahi dut Nafarroako Gobernuko Landa Garapeneko eta Ingurumeneko kontseilari Itziar Gómez López andreak Pirinioetako hartz-populazioaren gaineko Piros LIFE nazioarteko foroan –Lleidan egin zen– parte hartu izanari buruz:

1. Jardunaldi horietako ondorio nagusiak.

2. Ondorio horiek Nafarroako kasuari egokitzeari buruzko analisia.

3. Emandako dokumentazioa igortzea.

4. Nafarroako lurraldean helburu gisa hartzen den ale-kopuruaren proiekzioa, egutegi batean jasoa.

Iruñean, 2019ko irailaren 20an

Foru parlamentaria: Maiorga Ramírez Erro